สวัสดีค่ะ หนูอายุ15ย่าง16ค่ะ ประจำเดือนมาวันที่4ธันวาคม จนตอนนี้วันที่12 ประจำเดือนมา8วันแล้วค่ะ แล้ววันที่4หนูเป็นไข้+หวัด ปวดหัวมากและตัวร้อน วันนั้นมีประจำเดือนด้วย เลยเป็นไข้ทับฤดูมีไข้ตัวร้อนประมาณ38-39องศาค่ะ แต่ที่เครียดคือวันนี้วันที่8แล้วค่ะที่ประจำเดือนมา ปกติ5-6วันประจำเดือนหนูก็หมดแล้วค่ะ แต่วันนี้8วันแล้วประจำเดือนยังไม่หมดเลยค่ะ เครียดมาก ควรไปพบแพทย์มั้ยคะ
สวัสดีค่ะ หากประจำเดือนมาเกิน 7 วันติดต่อกัน อาจจะถือว่ามามากผิดปกติ และอาจมีสาเหตุจาก-เนื้องอกมดลูก-ติดโรคติดต่อทางเพศสัมพันธ์เช่นหนองในแท้ หนองในเทียม-เนื้องอกหรือมะเร็งที่ปากมดลูก-การติดเชื้อที่มดลูก ปากมดลูก ช่องคลอด-ภาวะแทรกซ้อนจากการตั้งครรภ์เช่น แท้ง ท้องนอกมดลูก-ความผิดปกติของรังไข่ทำให้ระดับฮอร์โมนเพศผิดปกติ จึงมีเลือดออกระหว่างรอบเดือน หรือภาวะไข่ไม่ตกการมีไข้สูงนั้นก็ควรไปตรวจหาสาเหตุได้ กรณีเป็นไข้เลือดออกทำให้มีเกล็ดเลือดต่ำ ก็อาจทำให้เลือดออกมาทางช่องคลอดได้เช่นกันแนะนำควรไปพบสูตินรีแพทย์เพื่อหาสาเหตุค่ะ โดยแพทย์อาจซักประวัติเพิ่มเติม ตรวจภายใน ตรวจปัสสาวะดูการตั้งครรภ์และอัลตราซาวน์หน้าท้องดูว่ามีมดลูกหรือรังไข่ผิดปกติหรือไม่การดูแลตัวเองเบื้องต้น งดมีเพศสัมพันธ์ไปก่อน ไม่ซื้อยาปรับฮอร์โมนมากินเอง และหากมีเลือดออกมากขึ้นร่วมกับมีก้อนเนื้อปนออกมา ปวดหน่วงท้องน้อย ควรรีบไปพบแพทย์